open-index/open-wikipedia-markdown huggingface dataset:
ڈاگی اسٹائل

**ڈاگی اسٹائل** (Doggy style - ڈوگی اسٹائل) جنسی حالت ہے جس میں ایک شریکِ عمل جھک کر، چاروں ہاتھ پاؤں پر (عام طور پر ہاتھوں اور گھٹنوں پر) یا اپنے پیٹ کے بل لیٹ جاتا ہے تاکہ جماع، کسی اور قسم کے جنسی دخول یا دوسری جنسی سرگرمی انجام دی جا سکے۔ ڈاگی اسٹائل کو پیچھے سے دخول والی حالتوں میں شمار کیا جاتا ہے۔ دیگر حالتوں میں  شامل ہے جس میں وصول کرنے والا شریک اپنے پہلو کے بل لیٹتا ہے یا ریورس کاؤگرل (reverse cowgirl) جس میں بھی پیچھے سے دخول ہوتا ہے۔ اس حالت یا پوزیشن میں غیر دخولی جنسی عمل کو بھی ڈاگی اسٹائل کہا جا سکتا ہے۔

شریکوں کے درمیان اس حالت / پوزیشن میں رہنے والا شخص عموماً غیر متحرک ہوتا ہے جبکہ دوسرا شریک متحرک کردار ادا کرتا ہے البتہ کبھی ایسا بھی ہو سکتا ہے کہ ڈاگی پوزیشن میں موجود شریک اپنے پیچھے موجود ساتھی کی طرف حرکت کرے۔ کسی بھی شریک کے لیے ممکن ہے کہ وہ اس پوزیشن میں غالب (ڈومیننٹ / ٹاپ) یا مغلوب (سبمسِو / باٹم) کردار میں ہو۔

## حوالہ جات

زمرہ:جنسی حالتیں
زمرہ:فحش نگاری کی اصطلاحات
بھارتی تین دھاری گلہری

**بھارَتی تین دھاری گلہری** (**Funambulus palmarum**) کترنے والے جانوروں کے خاندان Sciuridae کی ایک قسم ہے جو قدرتی طور پر بھارت (وِندھیا پہاڑی سلسلے کے جنوب میں) اور شری لنکا میں پائی جاتی ہے۔ انیسویں صدی کے اواخر میں، تین دھاری گلہری کو مڈغاسکر، رے یونیوں، مایوٹ، کومورو جزائر، موریشس اور سیشیلز میں متعارف کروایا گیا۔ اس کے قریبی رشتہ دار پانچ دھاری والی گلہری (F. pennantii) شمالی بھارت میں پائی جاتی ہے اور اس کی حدود جزوی طور پر اس نسل کے ساتھ متداخل ہیں۔

زمرہ:گلہریاں
جانوروں کا عالمی دن

**جانوروں کا عالمی دن** ہر سال 4 اکتوبر کو منایا جاتا ہے۔ اس دن کے منانے کا مقصد جانوروں کے حقوق اور ان کی فلاح و بہبود کے بارے میں آگاہی پھیلانا ہے۔ 

## تاریخ
**جانوروں کا عالمی دن** سب سے پہلے *ہنرک زیمرمین*' نے 24 مارچ 1925ء کو برلن، جرمنی میں منایا، جس میں پانچ ہزار سے زائد افراد شریک ہوئے۔ 1929ء کے بعد سے یہ دن باقاعدگی سے ہر سال 4 اکتوبر کو منایا جانے لگا۔ **زیمرمین** اس دن کے فروغ کے لیے مسلسل کام کرتے رہے اور بالآخر مئی 1931ء میں فلورینس، اٹلی میں ہونے والی **انٹرنیشنل اینیمل پروٹیکشن کانگریس** نے ان کی تجویز کو قرارداد کی صورت میں منظور کر لیا۔

2006ء میں پولش پارلیمنٹ نے 4 اکتوبر کو جانوروں کا دن منانے کی قرارداد منظور کی۔ ارجنٹائن میں 1908ء سے یہ دن 29 اپریل کو منایا جاتا ہے۔ 2003ء سے برطانیہ کی تنظیم **نیچر واچ** بھی جانوروں کے عالمی دن کی تقریبات میں شراکت دار ہے، جس نے 2023ء میں اس دن کے لیے خصوصی ویب گاہ بھی لانچ کی۔ دنیا کی کئی معروف شخصیات اس تحریک کے فروغ میں کردار ادا کر چکی ہیں۔

بولیویا، بہاماس، چین اور کولمبیا سمیت متعدد ممالک میں یہ دن منانے کے لیے مختلف تقریبات کا انعقاد کیا جاتا ہے۔

## اعداد و شمار
**فونالیٹکس** کی ایک رپورٹ کے مطابق ہر سال ایک کھرب سے زیادہ جنگلی جانور انسانوں کے ہاتھوں ہلاک ہوتے ہیں۔

ہر سال 4 اکتوبر کو دنیا بھر میں اس دن کی مناسبت سے ایک ہزار سے زائد تقریبات منعقد کی جاتی ہیں۔

سائنسی تحقیقات کے مطابق **شارک** انسانوں سے خوفزدہ رہتی ہیں، تاہم انسان ہر سال 100 ملین سے زائد شارک کا شکار کرتا ہے۔

جنگلات کی کٹائی کے نتیجے میں جانوروں کے مسکن تیزی سے ختم ہو رہے ہیں اور کئی اقسام معدوم ہو چکی ہیں۔

2023ء کے اعداد و شمار کے مطابق بھارت میں 23 ملین گھروں میں پالتو کتے اور تقریباً 1ء7 ملین گھروں میں پالتو بلیاں موجود ہیں۔

## حوالہ جات
سارہ مولالی

**سارہ مولالی** چرچ آف انگلینڈ کی تاریخ میں پہلی خاتون آرچ بشپ آف کینٹربری بن گئیں۔ **ڈیم سارہ مولالی** آرچ بشپ آف کینٹربری بننے والی 106ویں مذہبی رہنما ہیں۔

## سوانح
سارہ مولالی کا پورا نام **ڈیم سارہ الزبتھ مُولالی** ہے۔ ان کا پیدائشی نام **باؤزر** ہے۔ وہ 26 مارچ 1962ء میں پیدا ہوئیں۔ سات سال لندن کی بشپ بھی رہیں۔ وہ ایک سابق دائی بھی ہیں اور خود کو حقوقِ نسواں کی حامی قرار دیتی ہیں۔ 

## بطور بشپ نامزدگی
چرچ آف انگلینڈ نے ان کی بطور 106ویں آرچ بشپ آف کینٹربری نامزدگی کا اعلان 3 اکتوبر 2025 کو کیا, جس کے ساتھ ہی وہ اس 1400 سو سالہ عہدے پر فائز ہونے والی پہلی خاتون بن گئیں جو چرچ آف انگلینڈ کی قیادت کریں گی۔ ان کی تقرری پر افریقی ممالک میں قائم قدامت پسند اینگلیکن گروپس نے اعتراضات اٹھائے ہیں جو خواتین بشپ کے خلاف ہیں۔ ان کے بشپ بننے کی راہ ایک دہائی پہلے کی گئی اصلاحات نے ہموار کی۔ **سارہ موالی** اب 8 کروڑ 50 لاکھ اینگلیکنز کی علامتی عالمی رہنما بھی بنیں گی۔
ملالی چرچ میں ہم جنس پرست جوڑوں کو برکت دینے جیسے کئی آزاد خیال اقدامات کی حامی رہی ہیں۔ جس پر قدامت پسند اتحاد GAFCON نے ان کی تقرری کو چرچ آف انگلینڈ کی ”قیادت سے دستبرداری“ قرار دیا ہے۔

## حوالہ جات

زمرہ:برطانوی حامی حقوق نسواں
زمرہ:برطانوی معذور افراد
زمرہ:بقید حیات شخصیات
زمرہ:لندن کی نرسیں
زمرہ:لندن میں مسیحیت
زمرہ:مملکت متحدہ کی پریوی کونسل کے ارکان
زمرہ:1962ء کی پیدائشیں
زمرہ:ڈسلیکسیا کی شکار شخصیات
نیپال خواتین کرکٹ ٹیم کا دورہ ملائیشیا 2025-26ء

نیپال خواتین کرکٹ ٹیم ملائیشیا خواتین کرکٹ ٹیم سے کھیلنے کے لیے اکتوبر 2025ء میں ملائیشیا کا دورہ کر رہی ہے۔  یہ دورہ پانچ ٹوئنٹی 20 بین الاقوامی (ٹی 20) میچوں پر مشتمل ہے۔  تمام میچ پانڈمارن کے بویماس اوول میں کھیلے جا رہے ہیں۔ 

## شریک دستے

## ٹوئنٹی20 بین الاقوامی سیریز

### پہلا ٹوئنٹی20 بین الاقوامی

### دوسرا ٹوئنٹی20 بین الاقوامی

### تیسرا ٹوئنٹی20 بین الاقوامی

### چوتھا ٹوئنٹی20 بین الاقوامی

### پانچواں ٹوئنٹی20 بین الاقوامی

## حوالہ جات

زمرہ:حالیہ کرکٹ دورے
مقصورہ حور ام حب

**مقصوره حور ام حب** ایک قدیم مصری معبد ہے جو کوم امبو شہر کے قریب، صوبہ اسوان میں واقع ہے۔ یہ معبد جبل السلسلہ کے علاقے میں ایک ٹیلے پر تراشا گیا ہے جو دریائے نیل سے بلند ہے۔

مقصوره کے بیرونی سامنے (شمال سے جنوب) کی چوڑائی تقریباً 27 میٹر ہے جبکہ اس کی بلندی تقریباً 5 میٹر ہے۔ اس مقصوره کے پانچ دروازے ہیں جنھیں چار مربع ستونوں نے ایک دوسرے سے جدا کیا ہوا ہے۔ ان پانچ دروازوں میں سب سے چھوٹا درمیانی دروازہ ہے جو مقصوره کا مرکزی داخلی دروازہ ہے۔ اس دروازے کے اوپر پروں والا سورج کا قرص کندہ ہے اور اس کے نیچے اور دونوں اطراف میں بادشاہ حور ام حب کے نام، القاب اور دعائیہ کلمات کندہ ہیں۔

## حوالہ جات

زمرہ:محافظہ اسوان
زمرہ:مصر میں مندر
زمرہ:مصر کے معابد
معبد ساتیت

**معبد ساتيت یا ساتيس** ایک قدیم مصری معبد تھا جو دیوی ساتيت کے نام وقف کیا گیا تھا، جو نیل کے سیلاب کی مجسم شکل سمجھی جاتی تھی۔ یہ معبد *[[مصر]]* کے وادیٔ نیل میں جزیرہ الفنتین پر واقع تھا۔ اس کی بنیاد عہد ما قبل الاسرات المتأخر (تقریباً 3200 قبل مسیح) میں رکھی گئی تھی۔

یہ معبد متعدد بار ابتدائی سلطنتی دور اور اس کے بعد کے ادوار میں توسیع اور تجدید سے گذرا اور تقریباً تین ہزار سال تک تعمیر و بحالی کے عمل میں رہا یہاں تک کہ بطالسی دور تک۔ معبد ساتيت قدیم مصری معبد کا بہترین نمونہ ہے جو پوری فرعونی تاریخ میں تعمیر کے مختلف مراحل کا گواہ ہے۔
## عہدِ ابتدائی سے پہلی دورِ انتقالی مدت تک
یہ معبد پہلی بار 3200 قبل مسیح میں بنایا گیا تھا اور وہ محض تین بڑے گرینائیٹ پتھروں کے درمیان عبادت کے لیے مخصوص ایک جگہ تھا۔ یہ ابتدائی ترین معبد نہایت چھوٹا تھا اور اس میں مٹی کی اینٹوں سے بنا ایک عبادت خانہ شامل تھا۔ حرم کے سامنے، مشرقی جانب، کچھ کچی اینٹوں کے مکانات موجود تھے۔

معبد کی توسیع پہلی اور دوسری سلطنتی خاندان کے دور میں کی گئی اور اسے تیسرے خاندان کے دورِ حکومت میں از سرِ نو تعمیر کیا گیا، تاہم اس کی قدیم ساخت کو برقرار رکھا گیا۔ جنوبی جانب، پتھروں کے درز کے باہر، اناج کے کچھ ذخیرہ خانے شامل کیے گئے۔ 

یہ معبد دوبارہ پانچویں خاندان کے دور میں تعمیر ہوا، غالباً فرعون نی أوسر رع کے دورِ حکومت میں، جہاں مرکزی حصے میں واقع معبد کو توسیع دی گئی اور اسے پتھریلے محراب میں مزید استحکام بخشا گیا۔

بعد ازاں، چھٹے خاندان کے دوسرے فرعون پیپی اوّل نے ایک مرتبہ پھر معبد کی تجدید کا حکم دیا۔ اس موقع پر قدیم ڈھانچے کو برقرار رکھتے ہوئے
کچی اینٹوں کی دیواروں کو وسیع کیا گیا اور دیوی کے مجسمے کے لیے گرینائیٹ کا ایک مقدس مقام (ملاذ) شامل کیا گیا۔ اسی وقت تک معبد میں خنوم دیوتا کی پرستش بھی شروع ہو گئی تھی۔ .
بائیں|تصغير|250x250px|معبد ساتيت کی جدید تعمیر نو، اٹھارہویں سلطنت
بائیں|تصغير|250x250px|معبد سنوسرت اول کی جدید تعمیر نو

## حوالہ جات

زمرہ:مصر کے معابد
زمرہ:صفحات مع خاصیت P361
البانی مسجد (کارلٹن نارتھ)

**البانی مسجد** (البانیائی: Xhami shqiptare)، جسے البانیائی آسٹریلوی اسلامی سوسائٹی مسجد اور کارلٹن مسجد کے نام سے بھی جانا جاتا ہے، ایک مسجد ہے جو کارلٹن نارتھ میں واقع ہے، جو ملبورن کے اندرونی علاقے، وکٹوریا، آسٹریلیا کا ایک مضافاتی علاقہ ہے۔ 

اس عمارت میں ایک مینار اور کمیونٹی سہولیات شامل ہیں۔ مسجد کا تعلق البانیائی آسٹریلوی کمیونٹی سے ہے اور یہ البانیائی آسٹریلوی اسلامی سوسائٹی (AAIS) وکٹوریا کی ملکیت ہے اور اس کا مرکز بھی ہے، جس کے رکن تقریباً 1000 افراد ہیں۔ ,
## تاریخ
تصغیر|بائیں|220px|ڈرمونڈ اسٹریٹ کے دروازے پر مسجد اور البانیائی آسٹریلوی اسلامی سوسائٹی (AAIS) کے مقام کی نشان دہی کرنے والا گلی کا بورڈ
دوسری عالمی جنگ کے بعد، البانیوں سمیت مسلمان مہاجرین وکٹوریا منتقل ہوئے اور انھوں نے محسوس کیا کہ ریاست میں اسلامی ڈھانچے کی کمی ہے۔ اس سے قبل ملبورن کے کچھ مسلمانوں کی جانب سے عارضی مساجد قائم کی گئی تھیں، جو عموماً چھوٹے کمروں کو مذہبی عبادات کے لیے ڈھال کر استعمال کیا جاتا تھا، لیکن یہ زیادہ دیرپا نہ رہ سکیں۔

1961ء میں، مسلمان مہاجرین نے اپنی مذہبی ضروریات کو پورا کرنے کے لیے اسلامک سوسائٹی آف وکٹوریا (ISV) قائم کی، جس کے سب سے زیادہ مالی معاون عطیہ دہندگان البانی تھے۔
ISV کے اراکین کارلٹن میں ڈرمونڈ اسٹریٹ نمبر 1008 پر واقع ایک چھوٹے سے گھر میں ملتے تھے، جسے مختصر عرصے کے لیے مسجد میں ڈھالا گیا تھا۔ یہ جگہ کارلٹن کی اسلامی کمیونٹی ایسوسی ایشن اور مسلم زندگی کا مرکز بن گئی۔

1963ء میں، البانی کمیونٹی نے ایک تنظیم قائم کی جس کا نام رکھا گیا: البانیائی آسٹریلوی اسلامی سوسائٹی (AAIS)۔ 

File:Albanian Mosque (Carlton North) 3.jpg|ڈرمونڈ اسٹریٹ پر مسجد
File:Albanian Mosque (Carlton North) 9.jpg|مسجد کا قریبی منظر
File:Albanian Mosque (Carlton North) 13.jpg|مسجد کا داخلی دروازہ
File:Albanian Mosque (Carlton North) 18.jpg|مسجد کا ڈھکا ہوا برآمدہ
File:Albanian Mosque (Carlton North) 16.jpg|مسجد کا مینار
File:Albanian Mosque (Carlton North) 21.jpg|مسجد کے بارے میں اطلاع دینے والا دھات کا کتبہ

## حوالہ جات

## بیرونی روابط
* Official Website
* Facebook

زمرہ:آسٹریلیا میں 1969ء کی تاسیسات
زمرہ:1969ء میں مکمل ہونے والی مساجد
زمرہ:میلبورن میں مساجد
زمرہ:ویکی ڈیٹا پر موجود متناسقات
زمرہ:مضامین جن میں البانوی زبان کا متن شامل ہے
البانی مسجد (ڈینڈینونگ)

**البانی مسجد** (البانیائی: Xhamija Shqiptare Dandenong Këshavë)، جسے البانی اسلامی مرکز مسجد اور البانی ساکی اسلامی مرکز کے نام سے بھی جانا جاتا ہے، ایک مسجد ہے جو ڈینڈینونگ میں واقع ہے، جو ملبورن ، وکٹوریا ، آسٹریلیا کا جنوب مشرقی مضافاتی علاقہ ہے۔ یہ ملک کی ابتدائی ترین مساجد میں سے ایک ہے۔  . 

یہ مسجد ایک بڑی عمارت پر مشتمل ہے جو ڈینڈینونگ کریک اور رہائشی علاقے کے قریب تعمیر کی گئی ہے۔ اس میں ایک مینار اور کمیونٹی سہولیات شامل ہیں۔ مسجد کا تعلق البانیائی آسٹریلوی کمیونٹی سے ہے اور یہ ڈینڈینونگ کی البانی ساکی اسلامی سوسائٹی کی ملکیت اور اس کا مرکز ہے۔ 
## تاریخ

البانوی مہاجرین، جو زیادہ تر شمالی مقدونیہ کے جنوب مغرب میں واقع گاؤں كيشافہ  سے آئے تھے، 1960ء کی دہائی کے اوائل میں ڈینڈینونگ پہنچے اور وہاں آباد ہوئے۔ کئی دہائیوں کے دوران یہ ایک بڑی اور مرکوز البانوی کمیونٹی بن گئی جو اس علاقے میں مقیم ہے۔  

ایک مسجد تعمیر کی گئی اور **1985ء** میں افتتاح ہوا۔

## گیلری

File:Albanian Mosque (Dandenong) 14.jpg|ڈینڈینونگ کریک کے پل سے مسجد کا منظر
File:Albanian Mosque (Dandenong) 2.jpg|ڈالگیٹی روڈ سے منظر: مسجد (بائیں) اور اس کی کمیونٹی سہولیات (دائیں)
File:Albanian Mosque (Dandenong) 3.jpg|مسجد اور کار پارک
File:Albanian Mosque (Dandenong) 8.jpg|کینبرا ایونیو سے منظر


## حوالہ جات

## بیرونی روابط
*Official Website

زمرہ:آسٹریلیا میں 1968ء کی تاسیسات
زمرہ:1968ء میں مکمل ہونے والی مساجد
زمرہ:میلبورن میں مساجد
زمرہ:ویکی ڈیٹا پر موجود متناسقات
زمرہ:مضامین جن میں البانوی زبان کا متن شامل ہے
اے تھاؤزینڈ اسپلینڈڈ سنز

**اے تھاؤزینڈ اسپلنڈڈ سنز** (ایک ہزار شاندار سورج) ایک انگریزی ناول ہے، جو افغان نژاد امریکی مصنف خالد حسینی نے لکھا۔ یہ ان کی پہلی کتاب دی کائٹ رنر(2003) کی غیر معمولی کامیابی کے بعد یکم مئی 2007 میں شائع ہوا۔ اس کے صفحات کی تعداد 372 ہے۔ قیصر سلیم نے ناول کو اردو قالب میں بعنوان  ڈھالا۔

## ناول کا پس منظر
یہ کہانی افغانستان میں 1960ء کی دہائی سے 1990ء کی دہائی تک کے حالات میں بُنی گئی ہے، سوویت قبضے سے لے کر طالبان کے دور تک۔ دو عورتوں کی زندگیاں، ان کی شادیوں اور جنگ زدہ وطن کے پس منظر میں چلتی ہیں۔  ناول دو بیانیوں میں تقسیم ہے۔
## پہلا بیانیہ
پہلا بیان **مریم** کا ہے، جب وہ نو برس کی تھی۔ ہرات کے مضافات میں اپنی تلخ مزاج ماں کے ساتھ رہتی تھی اور بے چینی سے اپنے دولت مند باپ کے ہفتے میں ایک بار کے دورے کا انتظار کرتی تھی۔ **حرام زادی** کہلا کر، ایک ناجائز بچی ہونے کی وجہ سے، مریم کو نہ صرف اپنے باپ کے گھر والوں کی طرف سے تعصب اور الزام سہنے پڑتے تھے بلکہ اپنی ماں سے بھی۔ زیادہ دیر نہ گزرتی کہ مریم کو اپنے باپ کے پیار کی کھوکھلاہٹ کا پتہ چلتا ہے اور اپنی ماں کی خودکشی کے بعد وہ صرف پندرہ برس کی عمر میں کابل کے جوتے بنانے والے ایک ایسے آدمی، **راشد** سے بیاہ دی جاتی ہے جو اس سے تیس برس بڑا ہوتا ہے۔

**راشد** ایک مہربان مگر پرانے خیالات کا حامل، چڑچڑا سا آدمی ہے۔ مریم کا پہلا حمل ضائع ہو جاتا ہے اور پھر بار بار ہوتا ہے۔

## دوسرا بیانیہ
**لیلا**، ایک معصوم سی بچی جس کا بہترین دوست ایک لڑکا ہے اور وہ ایک نسل بعد پیدا ہوتی ہے، نسبتاً خوش حال زندگی گزارتی ہے۔ لیکن پھر اس کا خاندان جنگ کے ہاتھوں بکھر جاتا ہے، وہ یتیم ہو جاتی ہے۔ محبت بچھڑ جاتی ہے۔ بھائی چھن جاتے ہیں اور ماں کی محبت بھی۔ یہ المیہ اس کی زندگی کو **مریم** سے جوڑ دیتا ہے، جب وہ **مریم** کے شوہر کی شادی کی پیشکش قبول کرنے پر مجبور ہو جاتی ہے۔ **مریم** اور **لیلا** ایک دوسرے کی شخصیت میں تسلی پاتی ہیں اور ان کی دوستی اتنی گہری ہو جاتی ہے جیسے بہنوں کا رشتہ اور اتنی مضبوط جیسے ماں اور بیٹی کا بندھن۔

وقت گزرتا ہے اور افغانستان پر طالبان کی حکومت قائم ہو جاتی ہے، کابل کی گلیاں گولیوں اور بموں کی آوازوں سے گونجتی ہیں، زندگی بھوک، ظلم اور خوف کے خلاف ایک بے بس جدوجہد بن جاتی ہے۔ عورتوں کی ہمت ان کے بدترین تصور سے بھی بڑھ کر آزمائی جاتی ہے۔ پھر بھی محبت انسانوں کو ایسے غیر متوقع کاموں پر مجبور کر سکتی ہے، جو انھیں سب سے مشکل رکاوٹوں کو عبور کرنے اور حیران کن بہادری دکھانے پر آمادہ کر دیتی ہے۔
آخر میں موت اور بربادی پر فتح پانے والی قوت محبت ہی ہے۔

پورے ناول میں حسینی افغانستان کے حالات کا ذکر بُنتے ہیں، مگر اصل کردار کہانی کے نہیں بلکہ یہ دو عورتیں ہیں۔ دونوں اپنی زندگی کسی طرح گزارنے کی جستجو میں ہیں، اندھیروں میں خوشی ڈھونڈنے کی کوشش کرتی ہیں۔ ایک معصوم مگر دل میں ایک بھیانک راز چھپائے ہوئے اور دوسری عمر کی تلخیوں اور اپنی زندگی پر افسوس میں ڈوبی ہوئی۔ پھر بھی دونوں کی آنکھوں میں اُمید کی چمک باقی ہے، جب وہ ایک بڑے سفر کا آغاز کرتی ہیں۔

## حوالہ جات

زمرہ:افغان ادب
زمرہ:افغانستان میں وقوع پذیر واقعات پر ناول
زمرہ:پاکستان میں وقوع پذیر واقعات پر ناول
زمرہ:خالد حسینی کے ناول
زمرہ:خواتین کے خلاف تشدد کے متعلق ناول
زمرہ:ریورہیڈ بکس کی کتابیں
زمرہ:طالبان کے بارے میں کام
زمرہ:2007ء کے امریکی ناول
سن شائن مسجد

**سن شائن مسجد** ایک عثمانی/ترکی طرز کی مسجد ہے جو سن شائن ، ملبورن ، وکٹوریہ ، آسٹریلیا کے نواحی علاقے میں واقع ہے۔ اس مسجد میں 17 گنبد، ایک مینار اور ایک صحن موجود ہے۔ یہ مسجد قبرصی ترک اسلامی کمیونٹی آف وکٹوریہ کی ملکیت ہے۔
## تاریخ

1985 میں، ملبورن کی ترک-قبرصی کمیونٹی نے بالارات روڈ، سن شائن پر ایک خالی پلاٹ پر مسجد تعمیر کرنے کے امکان کو دیکھا۔ قبرصی ترک اسلامی سوسائٹی کے تین اراکین نے بینک کے لیے اپنے گھروں کو بطور ضامن پیش کیا اور اس پلاٹ کو 191,000 ڈالر میں خریدا۔

ترک قبرصی مسجد کی تعمیر 1992 میں شروع ہوئی۔ اس مسجد کا ڈیزائن ترکی کے استنبول میں واقع سلطان احمد مسجد (بلیو مسجد) کی طرز پر بنایا گیا۔ قبرصی ترک اسلامی سوسائٹی کی کمیٹی کے مطابق حالیہ حساب کے مطابق مسجد پر کل اخراجات 2,500,000 ڈالر سے تجاوز کر گئے۔

## حوالہ جات

## بیرونی روابط
*Official Website

زمرہ:آسٹریلیا میں 1992ء کی تاسیسات
زمرہ:1992ء میں مکمل ہونے والی مساجد
زمرہ:میلبورن میں مساجد
زمرہ:ویکی ڈیٹا پر موجود متناسقات
فائقہ بنت اسحاق

**فائقہ بنت اسحاق بن ابراہیم**
فائقہ ، نبی اسحاق بن ابراہیم کی بیٹی اور نبی یعقوب کی بہن تھیں۔
## خاندان
والد: نبی اسحاق بن ابراہیم

بھائی: نبی یعقوب بن اسحاق ، عیسو بن اسحاق
### اسلامی مصادر
کچھ اسلامی ماخذ میں ذکر آیا ہے کہ نبی اسحاق کی ایک بیٹی تھیں، جن کا نام فائقہ تھا۔ یہ روایت ضحاک ، مجاہد اور آلِ بیت سے منقول ہے۔ بعض مصادر میں یہ بھی ذکر ہے کہ ان کا نام سارہ بنت اسحاق تھا ۔ ، 

### نبی یوسف کے ساتھ ان کا واقعہ
فائقہ نبی یوسف کی پھوپھی تھیں اور انھیں یوسف سے بے حد محبت تھی، خاص طور پر جب وہ بچپن میں تھے (کیونکہ ان کی والدہ راحیل اس وقت وفات پا گئی تھیں جب یوسف صرف پانچ برس کے تھے)۔ وہ چاہتی تھیں کہ یوسف کی پرورش وہی کریں اور ان کے والد یعقوب اس پر راضی ہو جائیں۔

چنانچہ فائقہ نے یوسف کے ساتھ ایک تدبیر اختیار کی۔ انھوں نے یوسف کو وہ انبیا کا کمر بند دے دیا جو انھیں اپنے والد اسحاق سے وراثت میں ملا تھا، پھر یہ دعویٰ کیا کہ کسی نے یہ کمر بند چرا لیا ہے۔ جب تلاش کیا گیا تو وہ یوسف کے پاس نکلا۔ اس پر انھوں نے مطالبہ کیا کہ یوسف کو بطور سزا چار سال کے لیے ان کا غلام بنایا جائے (یہ اس وقت کا رائج قانون تھا)۔ اس طرح انھوں نے ایک چال کے ذریعے یوسف کو کچھ برس اپنے پاس رکھ لیا تاکہ ان کی پرورش کریں۔

جب ان کی وفات کا وقت قریب آیا اور یوسف ابھی چھوٹے تھے، تو انھوں نے سب کو بتایا کہ یوسف بے قصور ہیں اور یہ تمام چال انھوں نے صرف اس لیے کی تاکہ یوسف کی پرورش ان کے ہاتھوں ہو، کیونکہ وہ ان میں غیر معمولی ذہانت، فطانت اور نبوت کی علامات دیکھ رہی تھیں۔ انھوں نے یہ بھی وصیت کی کہ سب کو بتایا جائے کہ یوسف اس واقعے میں معصوم تھے۔

### بعد کے واقعات
وقت گزرتا گیا اور تقریباً تیس سال بعد جب یوسف مصر کے حکمران (عزیزِ مصر) بنے، تو ان کے بھائی قحط کے زمانے میں غلہ لینے مصر آئے۔ یوسف نے اپنے بھائیوں کو پہچان لیا مگر انھوں نے یوسف کو نہ پہچانا۔ پھر یوسف نے ان سے کہا کہ اگلی بار وہ اپنے چھوٹے بھائی بنیامین کو بھی ساتھ لائیں۔

جب بنیامین آئے تو یوسف نے ایک تدبیر کے طور پر بادشاہ کا پیمانہ بنیامین کی اونٹنی کی خورجین میں رکھوا دیا تاکہ وہ بنیامین کو اپنے پاس روک سکیں۔ جب پیمانہ بنیامین کے سامان سے برآمد ہوا تو بھائیوں نے کہا:

وہ اس واقعے کی طرف اشارہ کر رہے تھے جب یوسف کے پاس حزام الانبیاء (انبیا کا کمر بند) پایا گیا تھا، حالانکہ وہ جانتے تھے کہ یوسف بے قصور تھے۔ اس پر یوسف نے اپنے دل میں کہا اور ظاہر نہ کیا:

## بیرونی روابط
* 

## حوالہ جات

زمرہ:نامعلوم سال وفات
زمرہ:سال پیدائش نامعلوم
زمرہ:شخصیات تورات
زمرہ:یعقوب
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
نجم الدین غزی

**شیخ الاسلام ابو مکارم محمد نجم الدین بن محمد بن محمد بن محمد بن احمد غزی عامری القرشی دمشقی شافعی (مختصراً: نجم الدین غزی)(13 شعبان [[977ھ]] – 18 جمادی الآخرہ [[1061ھ]] / 22 دسمبر [[1570ء]] – 8 جون [[1651ء]])** یہ ایک شامی مسلم عالم ، فقیہ ، محدث ، مفسر اور ادیب تھے۔ دمشق میں پیدا ہوئے اور وہیں پرورش پائی، اپنے وقت کے شیوخ سے علم حاصل کیا اور علوم میں مہارت پیدا کی۔  جامع مسجد اموی میں تدریس و تحدیث پر فائز ہوئے۔ آپ فقیہ شافعی تھے، اصول، تفسیر، حدیث میں ماہر اور ادب و شعر میں بھی مؤلفات کے حامل تھے۔ دمشق ہی میں وفات پائی اور وہیں دفن ہوئے۔ آپ کی تصنیفات کی تعداد اسی (80) سے زائد ہے۔
## نسب
آپ کا پورا نسب یہ ہے:
محمد نجم الدین بن محمد بدر الدین بن محمد رضی الدین بن محمد بن عبد اللہ بن بدر بن عثمان بن جابر بن تغلب بن ضوء بن شداد بن عاد بن مفرج بن لقیط بن جابر بن وہب بن ضباب بن جحیش بن معیض بن عامر بن لؤی بن غالب۔
اصل میں غزی، پیدائش، پرورش اور وفات دمشق میں ہوئی اور وہ عامری قرشی شافعی تھے۔
### حالات زندگی
نجم الدین محمد غزی 13 شعبان 977ھ / 20 جنوری 1570ء کو دمشق میں پیدا ہوئے۔ والد کی وفات اس وقت ہوئی جب ان کی عمر سات برس تھی، مگر والد نے انھیں اپنی روایات کی اجازت دے دی تھی۔ قرآن مجید یحییٰ بن عماد سے پڑھا۔ علامہ شہاب الدین احمد عیثاوی اور دیگر شیوخ دمشق کی صحبت اختیار کی۔

علم میں مہارت حاصل کی اور جامع مسجد اموی میں تدریس و تحدیث پر مامور ہوئے۔ اپنے دور میں علمی قیادت انہی کے ہاتھ میں آگئی۔ قبة النسر کے نیچے تدریس کی ذمہ داری سنبھالی، جو ان سے قبل شمس المیدانی کے پاس تھی۔

### وفات
وفات 18 جمادی الآخرہ 1061ھ / 7 جون 1651ء کو دمشق میں ہوئی اور وہیں اپنے آباء کی معروف قبرگاہ میں دفن ہوئے۔

### ادب میں مقام
نجم الدین غزی کو فنِ ادب سے خاص لگاؤ تھا۔
انھیں ’’اہلِ ادب کی مجلس آرائی اور خوش طبعی پسند تھی۔ خوش اخلاقی کی وجہ سے وہ مذاق میں بھی سنجیدہ مضامین پیش کر دیتے تھے۔ کبھی غزل کہتے جس سے دل بہلتا اور کبھی وعظ و نصیحت کے موتی بکھیرتے۔‘‘

**ان کے کچھ اشعار**

انھوں نے کہا:

:اعاطيه كؤوسًا من لجينٍ
:فيجعل لي من الذهب الأداءَ

:ولست مرائيًا في ذا ولكن
:خيار الناس أحسنهم قضاءَ

ترجمہ:
:میں اسے چاندی کے جام دیتا ہوں
:تو وہ مجھے بدلے میں سونے کا انعام دیتا ہے۔

:یہ ریاکاری نہیں ہے بلکہ حقیقت یہ ہے
:کہ بہترین لوگ وہ ہیں جو بہترین بدلہ دیتے ہیں۔ 
 
**اور کہا:**

:أنظر إليه كأنه متبرمٌ
:مما تُغازلُه عيونُ النرجسِ

:فكأنَّ صحفةَ خدِّه ياقوتةٌ
:وكأن عارضَه خميلةُ سندسِ

ترجمہ:
:میں اسے دیکھتا ہوں تو لگتا ہے گویا بیزار ہے
:اس نرگس کی آنکھوں کی غزل گوئی سے۔

:اس کا رخسار سرخ یاقوت کی پلیٹ سا ہے
:اور اس کا رخسار ریشمی سبزہ زار کی مانند ہے۔

### تصنیفات
نجم الدین غزی کی تصنیفات کی تعداد 80 سے زائد ہے، جن میں نمایاں یہ ہیں:
* الکواكب الزاهرة في أخبار المائة العاشرة (دو جلدوں میں)
* ایک اور بڑی تاریخ جس میں اپنے دور کے علما و مشاہیر کا ذکر ہے
* شرح لامية ابن الوردی
* شرح بديع على ألفية ابن مالك
* تحبير العبارات في تحرير الأمارات (اشراط الساعہ کو جمع کیا اور ہزار تک پہنچایا، ضخیم جلد)
* عقد النظام لعقد الكلام
* شرح على ألفية جده الرضي الغزي في التصوف

## حوالہ جات

زمرہ:سترہویں صدی کے سوانح نگار
زمرہ:سولہویں صدی کے سوانح نگار
زمرہ:شافعی فقہا
زمرہ:سوری سنی علماء اسلام
زمرہ:سترہویں صدی کی عثمانی شخصیات
زمرہ:سولہویں صدی کی عثمانی شخصیات
زمرہ:بنو عامر بن لؤی
زمرہ:دمشق کی شخصیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:شاگرد ویکی ڈیٹا سے ماخوذ
زمرہ:977ھ کی پیدائشیں
زمرہ:1061ھ کی وفیات
سالم سلیم

**سالم سلیم** بھارت کے شاعر ہیں۔ وہ 5 ستمبر 1985 میں اتر پردیش کے شہر اعظم گڑھ میں پیدا ہوئے۔ انھوں نے علی گڑھ سے بی اے کی ڈگری حاصل کی ۔ جے این یو سے ایم اے مکمل کیا ۔ جامعہ ملیہ اسلامیہ سے ایم فل کرنے کے بعد مشہور شاعر اور ناقد سلیم احمد کے شعری سرو کار پر **دلی یونیورسٹی** سے پی ایچ ڈی کی۔ ان کے ایم فل کا مقالہ مشہور شاعر جون ایلیا پر محیط ہے، جس میں انھوں نے جون ایلیا کی شخصیت اور ان کے فن پر روشنی ڈالی ہے ۔

## ادبی سفر
ان کا پہلا شعری مجموعہ  اردو میں **واہمہ وجود کا** اور ہندی رسم الخط میں **سبھی رنگ تمھارے نکلے** کے نام سے **ریختہ فاؤنڈیشن** کے زیر اہتمام شائع ہوا۔
**سالم سلیم** کا شمار نئی نسل کے اہم شعرا میں ہوتا ہے جنھوں نے اپنے باطن کی آواز کو الفاظ دیے ۔ ان کی شاعری میں اپنی ذات اور اشیاء کو دیکھنے کا ایک نیا رویہ ملتا ہے۔ پچھلے دس برس سے **ریختہ فاؤنڈیشن** سے وابستہ ہیں۔

## تصانیف
* **سبھی رنگ تمھارے نکلے**، ریختہ پبلیکیشنز،(2017ء)
* **واہمہ وجود کا**، ریختہ پبلیکشنز،(2018ء)

## نمونۂ کلام

کھینچے تھے کتنے رنج خود اپنی تلاش میں

اک روز اپنے آپ کو پا کر میں خوش ہوا

سنو کہ گھر پہ کئی خواب منتظر ہوں گے

چلو یہاں سے کہ اب رات ہونے والی ہے

مجھ کو معلوم ہے مجھ میں نہ ٹھہرنے والے

میرے اندر مرا ہونا نہیں ہونے دیں گے

## حوالہ جات
البانوی مسجد (شیپ پارٹن)

**البانوی مسجد، شیپ پارٹن** (البانوی: Xhamia shqiptare)، جسے شیپ پارٹن مسجد بھی کہا جاتا ہے، آسٹریلیا کی ریاست وکٹوریہ کے علاقائی شہر شیپ پارٹن کے ایک رہائشی علاقے میں واقع ایک دیہی سنی مسجد ہے۔ یہ مسجد البانوی-آسٹریلوی کمیونٹی سے وابستہ ہے اور شیپ پارٹن البانوی مسلم سوسائٹی (SAMS) کی ملکیت اور مرکز ہے۔   . , 

یہ مسجد 1950ء کی دہائی کے آخر میں تعمیر کی گئی تھی اور وکٹوریہ کی پہلی اور قدیم ترین مسجد سمجھی جاتی ہے۔

## ساخت

File:Albanian Mosque (Shepparton) 19.jpg|مسجد (بائیں) اور کمیونٹی مرکز (دائیں) اکاسیا اسٹریٹ پر
File:Albanian Mosque (Shepparton) 5.jpg|مسجد کا داخلی دروازہ
File:Albanian Mosque (Shepparton) 22.jpg|مسجد کا اندرونی منظر
File:Albanian Mosque (Shepparton) 8.jpg|مسجد کا پہلو سے منظر



File:Albanian Mosque (Shepparton) 20.jpg|چٹانی یادگار اور اس کے قریب پرچم بردار ستون، مسجد کے بانیوں کی یاد میں  
File:Albanian Mosque (Shepparton) 9.jpg|مسجد کا پچھلا منظر (دائیں) اور کمیونٹی مرکز (بائیں)  
File:Albanian Mosque (Shepparton) 24.jpg|مسجد کی کار پارک کا بورڈ  
File:Albanian Mosque (Shepparton) 25.jpg|میپل اسٹریٹ پر مسجد کی کار پارک  


## حوالہ جات

## بیرونی روابط
*Official Website
*Facebook

زمرہ:آسٹریلیا میں 1960ء کی تاسیسات
زمرہ:1960ء میں مکمل ہونے والی مساجد
زمرہ:ویکی ڈیٹا پر موجود متناسقات
زمرہ:مضامین جن میں البانوی زبان کا متن شامل ہے
مبارکپوری (ضد ابہام)

**مبارکپوری کا** نام مبارک پور شہر کے نام پر رکھا گیا ہے جو ریاست اتر پردیش میں واقع ہے۔ اس سے رجوع ہو سکتا ہے:
* عبد الرحمن مبارکپوری
* رحمانی مبارکپوری (1327ھ ۔ 1414ھ / 1909ء ۔ 1994ء)
* صفی الرحمٰن مبارک پوری (1362ھ-1427ھ / 1943ء -2006ء ) الرحیق المختوم کے مصنف تھے ۔
* ظہیر الدین مبارکپوری (1920ء –2017ء ) برصغیر کے ممتاز محدث اور صحیح مسلم کے اعلیٰ ترین اسناد کے حامل عالمِ دین تھے۔
سپیشل سروس گروپ (بحریہ)

**سپیشل سروس گروپ (بحریہ)** (رپورٹنگ کا نام: **ایس ایس جی نیوی** یا محض **پاکستان نیوی سیلز**،) ایک خصوصی آپریشن فورس ہے جسے غیر روایتی جنگ کی حکمت عملیوں کو اپناتے ہوئے سمندر، فضائی اور زمین کے تمام ماحولیاتی فارمیٹس میں چھوٹے یونٹ پر مبنی فوجی آپریشن کرنے کا کام سونپا جاتا ہے۔

زمرہ:پاک بحریہ
زمرہ:پاکستان کی عسکری خصوصی افواج
زمرہ:1966ء میں قائم شدہ عسکری اکائیاں اور تشکیلات
رحمانی مبارکپوری

رحمانی مبارکپوری (1327ھ-1414ھ / 1909ء-1994ء) ایک ہندوستانی عالم دین اور محدث تھے، اپنے وقت میں ہندوستان میں فنِ حدیث کی صدارت ان پر ختم ہوئی۔
## سیرت
ان کا نام ابو حسن عبید اللہ بن عبد السلام الرحمانی مبارکپوری تھا۔ آپ مبارکپور شہر میں پیدا ہوئے اور دہلی کی مدرسہ رحمانیہ میں تعلیم حاصل کی۔ مبارکپوری نے بنارس میں جامعہ سلفیہ اور جامعہ المعارف الاسلامیہ کے قیام پر کام کیا۔
### آثار
انھوں نے عربی اور اردو میں تصنیف کیا۔ ان کی مشہور تصانیف میں شامل ہیں:
* مرعاة المفاتيح شرح مشكاة المصابيح
* تاريخ المنوال
* حكم التأمين في الإسلام

* فضائل الصيام 

## حوالہ جات

زمرہ:1994ء کی وفیات
زمرہ:بھارتی مصنفین
زمرہ:بھارت کے سنی علما
زمرہ:بھارتی سلفی
زمرہ:سلفی شخصیات
زمرہ:بھارت کے پرچم
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:1909ء کی پیدائشیں
اینیورین نارمن

**اینیورین جان نارمن** (پیدائش: 22 مارچ 1991ء) ایک ویلش کرکٹ کھلاڑی ہے۔ نارمن دائیں ہاتھ کا بلے باز ہے جو دائیں ہاتھ کی درمیانے درجے کی رفتار سے گیند پھینکتا ہے۔ وہ کارڈف گلیمرگن میں پیدا ہوئے اور انگلینڈ کے سمرسیٹ کے مل ملفیلڈ اسکول میں تعلیم حاصل کی۔ 
## کیریئر
نارمن نے 2008ء مائنر کاؤنٹیز چیمپئن شپ میں ڈورسیٹ کے خلاف ویلز مائنر کاؤنٹیاں کے لیے کاؤنٹی کرکٹ میں اپنا آغاز کیا۔ آج تک وہ پندرہ مائنر کاؤنٹیز چیمپئن شپ میں شرکت کر چکے ہیں، نیز ایم سی سی اے ناک آؤٹ ٹرافی میں نو مرتبہ شرکت کر چکے ہے۔  2008ء سے گلیمورگن سیکنڈ الیون کے لیے سیکنڈ الیون کرکٹ کھیلنے کے بعد، نارمن نے 2011ء میں کلائیڈسڈیل بینک 40 میں یونیکورنز کے خلاف لسٹ اے میچ میں گلیمرگن کے لیے اپنا مکمل آغاز کیا۔  بعد میں 2011 کا سیزن میں، نارمن نے کینٹ کے سینٹ لارنس گراؤنڈ میں کینٹ کے خلاف فرسٹ کلاس ڈیبیو کیا، جو انگلینڈ میں کھیلا جانے والا پہلا ڈے/نائٹ کاؤنٹی چیمپئن شپ میچ تھا۔  نارمن کو 2012ء کے سیزن کے بعد گلیمرگن نے رہا کیا تھا، اس کے بعد 2013 یارکشائر بینک 40 کے لیے یونیکورنز میں شامل ہوا۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:کارڈف کے کھلاڑی
زمرہ:بقید حیات شخصیات
زمرہ:1991ء کی پیدائشیں
مینارہ باب غوانمہ

تصغیر|256x256پکسل|مسجد اقصیٰ میں غوانمہ کا مینار
**مینارہ باب غوانمہ** مسجد اقصیٰ مبارک کی شمالی رواق (برآمدے) پر واقع ہے، جو مغربی سمت کے بالکل آخر میں باب غوانمہ کے قریب بنی ہوئی ہے۔ یہ مینارہ مسجد اقصیٰ کی چاروں مآذن میں سب سے زیادہ بلند اور سب سے زیادہ مزین مانی جاتی ہے۔
## نام
اس مینارہ کو مینارہ غوانمہ کہا جاتا ہے کیونکہ یہ باب الغوانمہ کے قریب واقع ہے۔
اسی طرح اسے منارہ قلاوون بھی کہا جاتا ہے کیونکہ اس کی تجدید مملوکی سلطان محمد بن قلاوون نے 730ھ/1329ء میں کروائی۔
مزید برآں اسے مینارہ سرايا بھی کہا گیا کیونکہ یہ مسجد اقصیٰ کے باہر واقع اُس وقت کے مقرّ حکومت (سرايا) کے قریب تھی جو مملوکی دور میں حکومتی مرکز تھا۔
### تاریخِ تعمیر
مینارہ غوانمہ کی بنیاد دورِ ممالیک میں رکھی گئی۔
اسے پہلی بار 1278ء میں قاضی شرف الدین عبد الرحمن بن الصاحب وزیر فخر الامین خليلی نے، سلطان ظاہر بیبرس کے بیٹے سلطان سعید محمد برکہ کے دور میں تعمیر کیا۔
اس کے بعد اس کی تجدید امیر سیف الدین تنکُز ناصری (نائب الشام) نے 730ھ/1329ء میں کی۔
مئذنہ کی دیوار پر کندہ کتبہ میں لکھا ہے:
«بسم الله الرحمن الرحيم... أمر بعمارة هذه المنارة المباركة فی ایام مولانا السلطان الملک الناصر... في سنة ثلاثين وسبعمائة»۔
بعد ازاں سلطان محمد بن قلاوون کے عہد میں اس کی تجدید ہوئی۔
1927ء میں المجلس الاسلامی الاعلیٰ نے عثمانی معمار كمال الدین کی نگرانی میں دوبارہ اس کی مرمت کروائی۔
آخری جدید ترمیم 2002ء میں لجنة الاعمار نے کروائی۔

### معمارانہ خصوصیات
تصغیر|270x270px|مینارہ غوانمہ، مسجد اقصیٰ
مینارہ غوانمہ مسجد اقصیٰ کی سب سے بلند مینارہ ہے جس کی اونچائی 38.5 میٹر ہے۔

یہ ایک مربع بنیاد پر قائم ہے جس کی لمبائی تقریباً 5.50 میٹر اور چوڑائی 4.50 میٹر ہے۔

اس کا نچلا حصہ مربع اور اوپری حصہ مثمن (آٹھ کونوں والا) ہے۔

اس تک پہنچنے کے لیے 120 سیڑھیاں ہیں۔

مئذنہ کے پہلے اور دوسرے طبقے میں کھڑکیاں ہیں: پہلے طبقے کی کھڑکیاں مربع اور دوسرے طبقے کی مستطیل ہیں، جن کے سامنے سنگِ مرمر کا ایک چھوٹا ستون ہے۔

دوسرے طبقے کے اوپر مقرنصات ہیں جو ایک مربع شکل کی بالکونی کو سہارا دیتے ہیں۔

سب سے اوپر ایک چھوٹا مربع حصہ ہے جس پر مثمن ڈھانچہ قائم ہے، جو آخر میں طاقِ مئذنہ (مبخرہ) پر ختم ہوتا ہے۔

### صہیونی قبضہ اور مینارہ غوانمہ
چونکہ یہ مینارہ پورے مسجد اقصیٰ کے صحن پر نظر رکھتا ہے، اس لیے صہیونیوں نے اس پر قبضہ کرنے کی کوشش کی۔
انھوں نے اس کے ساتھ والی مدرسہ عمريہ پر قبضہ کر لیا اور اسے بلدیۂ قبضہ (Jerusalem Municipality) کے زیر انتظام کر دیا۔
1996ء میں کھولے گئے صہیونی سرنگ حشمونائيم ٹنل (Hasmonean Tunnel) کا ایک حصہ مینارہ کی بنیادوں کے قریب سے گزرتا ہے، جس کی وجہ سے اس میں شگاف اور دراڑیں پیدا ہوئیں اور اس کی مرمت 2001ء میں ضروری ہو گئی۔

## حوالہ جات

## کتابیات
* مئذنة الغوانمة بين الماضي والحاضر – ترك برس – 2015 .
* مسالك الأبصار1/160. الأنس الجليل 2/27. تاريخ الحرم القدسي/83. قبة الصخرة المشرفة والمسجد الأقصى المبارك /205. الحركة الفكرية في ظل المسجد الأقصى /72.
* رائف يوسف نجم وآخرون، كنوز القدس، عمان: مؤسسة آل البيت، 1983، ط1، ص.

زمرہ:مسجد اقصٰی
زمرہ:یروشلم کی عمارات و ساخات
زمرہ:مینار
زمرہ:یروشلم میں اسلام
رکی نیدھم

**رکی نیدھم** (پیدائش **پیٹرک جان ایسٹھوپ نیدھم** 6 دسمبر 1951ء) ویلش کرکٹ کھلاڑی تھے۔ وہ بائیں ہاتھ کے بلے باز اور دائیں ہاتھ کے میڈیم سپیس باؤلر اور کبھی کبھار وکٹ کیپر تھے۔ وہ کینٹن میں پیدا ہوئے تھے۔
## کیریئر
نیدھم 1966ء اور 1970ء کے درمیان ہیرو کرکٹ الیون کا حصہ تھے، جنھوں نے 14 سال کی عمر میں اپنے پہلے میچ کھیلے تھے۔ نیدھم نے اپنا پہلا میچ جون 1973ء میں گلیمرگن انڈر 25 ٹیم کے لیے کھیلا، اس کے بعد 1973ء اور 1974ء کے سیزن کے دوران گلیمرگن سیکنڈ الیون کے لیے کئی میچ کھیلے۔ دوسری ٹیم میں اپنے دانت کاٹنے کے بعد، نیدھم نے 1975ء میں اپنی واحد اور واحد فرسٹ کلاس کی نمائش کرتے ہوئے، بڑے وقت تک قدم بڑھایا۔ نیدھم نے 1970ء اور 1980ء کی دہائیوں کے دوران ویلز کے لیے کئی میچ کھیلے۔ انھوں نے کئی سالوں تک گلیمورگن کمیٹی میں خدمات انجام دیں۔

## حوالہ جات

زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:بقید حیات شخصیات
زمرہ:1951ء کی پیدائشیں
فل نارتھ

**فلپ ڈیوڈ نارتھ** (پیدائش: 16 مئی 1965ء) ایک سابق ویلش کرکٹ کھلاڑی ہے۔ نارتھ دائیں ہاتھ کا بلے باز تھا جس نے بائیں ہاتھ کے سلو آرتھوڈوکس گیند بازی کی۔ وہ نیوپورٹ، ویلز مونماؤتھ شائر میں پیدا ہوئے تھے۔
## کیریئر
نارتھ نے 1985ء میں یارکشائر کے خلاف گلیمرگن کے لیے اپنی کاؤنٹی چیمپئن شپ کی شروعات کی۔ 1985ء سے 1989ء تک انھوں نے 22 فرسٹ کلاس میچوں میں کاؤنٹی کی نمائندگی کی، جن میں سے آخری 1989ء کاؤنٹی چیمپئن شپ میں گلوسٹر شائر کے خلاف آیا تھا۔ اپنے 22 فرسٹ کلاس میچوں میں، انھوں نے 41 * کے اعلی اسکور کے ساتھ، 11.11 کی بیٹنگ اوسط سے 200 رنز بنائے۔ میدان میں انھوں نے 7 کیچ لیے۔ گیند کے ساتھ، نارتھ نے 42.04 کی بالنگ اوسط سے 24 وکٹیں حاصل کیں، جس میں 4/43 کے بہترین اعداد و شمار تھے۔ نارتھ نے گلیمورگن کے لیے لسٹ اے کرکٹ میں بھی ڈیبیو کیا۔ ان کا پہلا لسٹ اے میچ 1987ء میں ایسیکس کے خلاف ہوا، جس میں نارتھ نے گلیمرگن کے لیے گلوسٹر شائر اور نارتھمپٹن شائر کے خلاف مزید 2 لسٹ اے میچ کھیلے۔

1989ء کے سیزن کے اختتام پر گلیمرگن سے روانگی کے بعد نارتھ نے ویلز مائنر کاؤنٹیز کے لیے کھیلا، جہاں انھوں نے بکنگھم شائر اور آکسفورڈشائر کے خلاف 2 مائنر کاؤنٹی چیمپئن شپ میچوں میں ٹیم کی نمائندگی کی، ساتھ ہی آکسفورڈشائر کی خلاف ان کے لیے ایک ایم سی سی اے ناک آؤٹ ٹرافی میچ بھی کھیلا۔ نارتھ 1993ء میں ولٹ شائر چلا گیا، جس نے ڈیون کے خلاف کاؤنٹی کے لیے مائنر کاؤنٹیز چیمپئن شپ میں قدم رکھا۔ 1993ء سے 1994ء تک، انھوں نے 13 مائنر کاؤنٹیز چیمپئن شپ میچوں میں کاؤنٹی کی نمائندگی کی، جن میں سے آخری آکسفورڈشائر کے خلاف تھا۔ نارتھ نے ایم سی سی اے ناک آؤٹ ٹرافی میں ولٹ شائر کی نمائندگی بھی کی۔ کاؤنٹی کے لیے اس مقابلے میں ان کا ڈیبیو کارن وال کے خلاف ہوا۔ 1993ء سے 1994ء تک، انھوں نے 5 ٹرافی میچوں میں کاؤنٹی کی نمائندگی کی، جن میں سے آخری میچ ڈیون کے خلاف ہوا۔ انھوں نے 1993 نیٹ ویسٹ ٹرافی میں ڈرہم کے خلاف ایک ہی لسٹ اے میچ میں ولٹ شائر کی نمائندگی بھی کی۔ اپنے مشترکہ لسٹ اے میچوں میں، انھوں نے 24.16 کی اوسط سے 6 وکٹیں حاصل کیں، جس میں 3/20 کے بہترین اعداد و شمار تھے۔ 

1997ء میں نارتھ ویلز مائنر کاؤنٹیز کے لیے مائنر کاؤنٹیز کرکٹ کھیلنے کے لیے واپس آیا۔ 1997ء کے سیزن کے دوران، انھوں نے 9 مائنر کاؤنٹیز چیمپئن شپ میچوں میں ٹیم کی نمائندگی کی، جن میں سے آخری میچ برکشائر کے خلاف ہوا۔ انھوں نے 1997ء میں ڈیون کے خلاف ایک ایم سی سی اے ناک آؤٹ ٹرافی میچ بھی کھیلا۔ نارتھ نے 1997ء میں فرسٹ کلاس کرکٹ میں تقریبا واپسی کی جب انھوں نے گلیمورگن اسکواڈ کے حصے کے طور پر کولون بے تک کا سفر کیا۔ نارتھ ویلز تک سفر کرنے کے بعد اگلی صبح نارتھ نے زیادہ نیند لی اور کاؤنٹی چیمپئن شپ کرکٹ میں دوبارہ نمودار ہونے کا موقع گنوا دیا۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:ویلٹشائر کے کرکٹ کھلاڑی
زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:بقید حیات شخصیات
زمرہ:1965ء کی پیدائشیں
آرتھر او بری

**آرتھر ایڈون اوبری** (31 مئی 1886ء-27 دسمبر 1943ء) ہندوستانی نژاد انگریز کرکٹ کھلاڑی تھا جس نے گلیمورگن کے لیے فرسٹ کلاس کرکٹ کھیلی۔ وہ بمبئی پریزیڈنسی میں پیدا ہوئے اور جنوبی افریقا کے ویرینگنگ میں انتقال کر گئے۔
## کیریئر
انھوں نے 1920ء مائنر کاؤنٹیز چیمپئن شپ سیزن میں گلیمرگن کے لیے ڈیبیو کیا، جس میں انھوں نے ٹیم کے لیے چار کھیل کھیلے۔ انھوں نے سیزن کے دوران چھ متفرق میچ بھی کھیلے، جن میں جنٹل مین بمقابلہ پلیئرز کا میچ اور ویلش سائیڈز کے خلاف مزید تین میچ شامل ہیں۔ او بری کا فرسٹ کلاس ڈیبیو 1921ء کے سیزن میں سسیکس کے خلاف ہوا، جس میں انھوں نے پہلی اننگز میں ڈک اسکور کیا اور دوسرے میں چار بار ٹیسٹ کے نمائندے ہیرالڈ کے چھوٹے گلیگن بھائی نے آؤٹ کیا۔ انھوں نے سیزن کے اختتام کی طرف قدم بڑھایا اور اگلے سال ورسٹر شائر کے خلاف کیریئر کا بہترین 42 ناٹ آؤٹ اسکور کیا۔ گلیمورگن 1922ء میں کاؤنٹی چیمپئن شپ کے دوسرے نچلے حصے میں رہے، اگلے سال جب او بری نے اپنے آخری میچ کھیلے تو کوئی بہتری نہیں آئی۔او بری ایک فوجی کرنل تھا جو اپنی کاؤنٹی چیمپئن شپ کی مصروفیات سے پہلے اپنے آبائی ملک میں نوآبادیاتی خدمات میں مصروف تھا۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:برطانوی ہند میں برطانوی شخصیات
زمرہ:پونے کے کھلاڑی
زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:1943ء کی وفیات
زمرہ:1886ء کی پیدائشیں
مائیک اوشیا (کرکٹ کھلاڑی)

**مائیکل پیٹر اوشیا** (پیدائش: 4 ستمبر 1987ء) ایک ویلش کرکٹ کھلاڑی ہے جو گلیمورگن اور یونیکورنز کے لیے کھیل چکا ہے۔ وہ دائیں ہاتھ کے بلے باز اور دائیں ہاتھ کے آف اسپن باؤلر ہیں۔
## کیریئر
انھوں نے 2005ء کے اوائل میں انگلینڈ انڈر 19 کے ساتھ ہندوستان کا دورہ کیا، جس میں انھوں نے تین یوتھ ٹیسٹ اور چار یوتھ ون ڈے انٹرنیشنل کھیلے۔ اوشیا نے 2005ء میں سینئر کرکٹ میں اپنا آغاز کیا، ناٹنگھم شائر کے خلاف چیلٹنھم اینڈ گلوسٹر ٹرافی میچ میں ویلز مائنر کاؤنٹیاں کی نمائندگی کرتے ہوئے گولڈن ڈک پر آؤٹ ہوئے۔  انھوں نے بنگلہ دیش اور سری لنکا کے خلاف سہ رخی سیریز میں انگلینڈ انڈر 19 کی نمائندگی کرنے کے لیے بنگلہ دیش کا سفر کرنے سے پہلے، اس سیزن کے آخر میں گلیمرگن کے لیے تین فرسٹ کلاس میں شرکت کی۔ 2010ء میں اوشیا کو باقاعدہ فرسٹ کلاس کاؤنٹیاں کے خلاف کلائڈسڈیل بینک 40 گھریلو محدود اوورز کے مقابلے میں حصہ لینے کے لیے پہلا یونیکورنز اسکواڈ بنانے والے 21 کھلاڑیوں میں سے ایک کے طور پر منتخب کیا گیا تھا۔ یونیکورنز 15 سابق کاؤنٹی کرکٹ پیشہ ور افراد اور 6 نوجوان کرکٹ کھلاڑیوں پر مشتمل تھے جو پیشہ ورانہ کھیل میں جگہ بنانے کے خواہاں تھے۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:ہیرفورڈشائر کے کرکٹ کھلاڑی
زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:بقید حیات شخصیات
زمرہ:1987ء کی پیدائشیں
ول اوون (کرکٹ کھلاڑی)

**ولیم تھامس اوون** (پیدائش 2 ستمبر 1988ء) ایک ویلش کرکٹ کھلاڑی ہے جو چیشائر کے لیے کھیلتا ہے۔ وہ دائیں ہاتھ کے بلے باز اور دائیں ہاتھ کے میڈیم پیس باؤلر ہیں۔
## ابتدائی زندگی اور کیریئر
سینٹ آساف کلوئڈ میں پیدا ہوئے، اوون نے پریسٹاٹن ہائی اسکول میں تعلیم حاصل کی اور پریسٹاٹن کرکٹ کلب کے لیے کھیل کر اپنے کرکٹ کیریئر کا آغاز کیا۔ انھیں جلد ہی گلیمرگن اسکاؤٹس نے دیکھا اور 2006ء میں اپنی دوسری الیون کے لیے کھیلنا شروع کر دیا۔ 2007ء میں، انھوں نے ویلز مائنر کاؤنٹیاں کے لیے اپنا ڈیبیو کیا اور سیزن کے اختتام پر، انھوں نے گلیمرگن کے لیے فرسٹ کلاس ڈیبیو کیا، جو گلوسٹر شائر کے خلاف سیزن کے اپنے آخری کاؤنٹی چیمپئن شپ میچ میں کھیل رہے تھے۔ اس سال اوون نے کارڈف میں یو ڈبلیو آئی سی میں ڈگری کورس شروع کیا اور اس وجہ سے 2008ء کے سیزن میں اپنا وقت کارڈف یونیورسٹی پینٹرچ آف کرکٹنگ ایکسی لینس، گلیمرگن سیکنڈ الیون، ویلز مائنر کاؤنٹیز، پینٹریچ اور پریسٹٹین کے لیے کھیلنے کے درمیان تقسیم کیا۔ 2009ء کے سیزن میں انھوں نے ویلز مائنر کاؤنٹیز اور گلیمرگن سیکنڈ الیون کے لیے کھیلنا جاری رکھا، لیکن انھوں نے اپنی کلب کرکٹ ابرگوینی کے لیے کھیلی۔

2010ء میں، اوون اپنے ڈیبیو کے تقریبا تین سال بعد گلیمرگن پہلی الیون میں واپس آئے۔ انھوں نے 16 مئی 2010ء کو ڈین پارک بورنماؤتھ میں یونیکورنز کے خلاف کلائڈسڈیل بینک 40 میچ میں واپسی کی، 39 رنز دے کر پانچ وکٹیں حاصل کیں اور پھر 12 گیندوں پر 12 رنز بنائے۔ تاہم، گلیمرگن 58 رنز سے ہار گیا۔ اگلے ہفتے، وہ لیسٹر شائر کے خلاف کاؤنٹی چیمپئن شپ میچ کے ساتھ فرسٹ کلاس کرکٹ میں واپس آئے اور اگرچہ انھوں نے کوئی وکٹ نہیں لی اور نہ کوئی رن بنایا، لیکن گلیمرگن نے 10 وکٹوں سے کامیابی حاصل کی۔ ان کا ٹوئنٹی 20 ڈیبیو 11 جون کو گلیمرگن کے 2010ء فرینڈز پروویڈنٹ ٹی 20 کے تیسرے میچ میں ایسیکس ایگلز کے خلاف ہوا۔ ان کی گیند بازی نے دو اوورز میں 36 رنز دیے، لیکن انھوں نے بیٹنگ نہیں کی کیونکہ گلیمرگن نے 7 وکٹوں سے کامیابی حاصل کی۔ انھیں کمر اور کولہے کی طویل مدتی چوٹوں کے نتیجے میں اگست 2015ء میں پیشہ ورانہ کرکٹ سے ریٹائر ہونے پر مجبور کیا گیا۔ تاہم، انھوں نے 2016ء کے سیزن میں چیشائر اور چیسٹر بوٹن ہال کے لیے سائن کرتے ہوئے واپسی کی۔

## کیریئر کی بہترین پرفارمنس

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:چیشائر کے کرکٹ کھلاڑی
زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:سینٹ آساف کے کھلاڑی
زمرہ:بقید حیات شخصیات
زمرہ:1988ء کی پیدائشیں
رچرڈ پارک ہاؤس

**رچرڈ جان پارک ہاؤس** (2 مارچ 1910-1 جنوری 1984ء) ایک کرکٹ کھلاڑی تھا۔ دائیں ہاتھ کے بلے باز ہیں انھوں نے مصر اور نائیجیریا کے لیے بین الاقوامی اور گلیمرگن کے لیے فرسٹ کلاس کرکٹ کھیلی۔

## سوانح عمری
1910ء میں کلائڈیک میں پیدا ہوئے، رچرڈ پارک ہاؤس نے مصر میں استاد بننے سے پہلے 1930ء کی دہائی میں اپنے مقامی کلب اور للانلی کے لیے کھیل کر اپنے کرکٹ کیریئر کا آغاز کیا۔ مصر میں رہتے ہوئے، انھوں نے اپریل 1939ء میں تگ ے ھ ئج یک ہل پل فط گب ھن جم کم قاہرہ میں ایچ ایم مارٹنو کی الیون کے خلاف صدی قومی ٹیم کے لیے کھیلا، جس میں انھوں نے پہلی اننگز میں سنچری بنائی۔

اسی سال جولائی میں، انھوں نے ہیمپشائر اور سرے کے خلاف گلیمرگن کے لیے اپنے صرف دو فرسٹ کلاس میچ کھیلے۔ دوسری جنگ عظیم کے بعد، انھوں نے لاگوس میں گولڈ کوسٹ کے خلاف نائیجیریا کے لیے دو میچ کھیلے اور بالآخر اسکاٹ لینڈ میں کوچ بن گئے۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:گلیمورگن کے کرکٹ کھلاڑی
زمرہ:نائجریائی کرکٹ کھلاڑی
زمرہ:مصری کرکٹ کھلاڑی
زمرہ:انگلستان کے کرکٹ کھلاڑی
زمرہ:1984ء کی وفیات
زمرہ:1910ء کی پیدائشیں
اوون پارکن

**اوون تھامس پارکن** (پیدائش 24 ستمبر 1972ء) ایک ریٹائرڈ انگریزکرکٹ کھلاڑی ہے۔ وہ دائیں ہاتھ کے بلے باز اور دائیں ہاتھ کے درمیانے درجے کے گیند باز ہیں۔  کوونٹری میں پیدا ہوئے، ان کے فرسٹ کلاس کیریئر کا آغاز 1994ء میں گلیمرگن کے ساتھ ہوا، 1994ء کاؤنٹی چیمپئن شپ کے دوران دو بار کھیلتے ہوئے اور سنڈے لیگ کی پہلی بار 5/28 لے رہے تھے، ایک سیزن کے بعد جس میں انھوں نے زیادہ تر وقت گزارا تھا۔ کمر کی چوٹ کے ساتھ معذور۔ چند سالوں تک وہ 4 روزہ اور 1 روزہ کرکٹ دونوں میں گلیمرگن ٹیم کے باقاعدہ رکن رہے، لیکن اپنے کیریئر کے اختتام پر انھیں ایک روزہ گیند باز کے طور پر زیادہ سمجھا جاتا تھا اور 2000ء کی دہائی کے اوائل میں گلیمرگ کی نیشنل لیگ کی کامیابیوں میں اہم کردار ادا کیا۔ انھوں نے 2003ء میں فرسٹ کلاس کرکٹ سے ریٹائرمنٹ لے لی۔

گلیمرگن میں شامل ہونے سے پہلے، وہ 1991ء کی سیکنڈ الیون چیمپئن شپ میں ہیمپشائر کے ساتھ اور ڈورسیٹ مائنر کاؤنٹیز کے لیے بھی کھیلے۔

ریٹائرمنٹ کے بعد پارکن ریاضی کے استاد کے طور پر تعلیم حاصل کرنے لگے۔ انھوں نے 2008ء سے 2011ء تک ملٹن ایبی اسکول میں اور 2011 ءکے بعد سے کینفورڈ اسکول میں پڑھایا۔ وہ دونوں اداروں میں ہاؤس ماسٹر رہ چکے ہیں۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:یونیورسٹی آف باتھ کے فضلا
زمرہ:ڈورسٹ کے کرکٹ کھلاڑی
زمرہ:ہیمپشائر کے کرکٹ کھلاڑی
زمرہ:گلیمورگن کے کرکٹ کھلاڑی
زمرہ:انگلستان کے کرکٹ کھلاڑی
زمرہ:ویلش نژاد انگریز شخصیات
زمرہ:بقید حیات شخصیات
زمرہ:1972ء کی پیدائشیں
ڈنکن پاولین

**ڈنکن برائن پالین** (پیدائش 15 دسمبر 1960ء) ایک سابق سکاٹش کرکٹ کھلاڑی ہے جو سرے کے ساتھ کھیلتا تھا۔

ایک آل راؤنڈر، پالین نے 1979ء میں سرے میں شمولیت اختیار کی، پچھلے سال ینگ انگلینڈ کے لیے کھیلی تھی۔ ان کے فرسٹ کلاس کیریئر کی واحد سنچری 1983ء میں سسیکس کے خلاف آئی تھی۔

کاؤنٹی چیمپئن شپ میں ایک آخری سیزن کے لیے گلیمرگن جانے سے پہلے انھوں نے سرے میں 7 سال گزارے۔ اس کے بعد پالین اسکاٹ لینڈ واپس آئے اور لسٹ اے کرکٹ میں قومی ٹیم کی نمائندگی کی۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:سرے کے کرکٹ کھلاڑی
زمرہ:سکاٹش کرکٹ کھلاڑی
زمرہ:گلیمورگن کے کرکٹ کھلاڑی
زمرہ:بقید حیات شخصیات
زمرہ:1960ء کی پیدائشیں
سام پیئرس

**سیموئیل جیمز پیئرس** (پیدائش: 2 ستمبر 1997ء) ایک ویلش کرکٹ کھلاڑی ہے۔  انھوں نے 1 اپریل 2018ء کو کارڈف ایم سی سی یو کے لیے میریلیبون کرکٹ کلب یونیورسٹی فکسچر کے حصے کے طور پر گلوسٹر شائر کے خلاف فرسٹ کلاس ڈیبیو کیا۔  انھوں نے 29 جون 2021ء کو 2021ء ٹی 20 بلاسٹ میں گلیمرگن کے لیے ٹوئنٹی 20 میں ڈیبیو کیا۔ 

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:گلیمورگن کے کرکٹ کھلاڑی
زمرہ:کارڈف ایم سی سی یو کے کرکٹ کھلاڑی
زمرہ:ویلش کرکٹ کھلاڑی
زمرہ:بقید حیات شخصیات
زمرہ:1997ء کی پیدائشیں
سیسل پیئرسن

**سیسل جوزف ہربرٹ پیئرسن** (22 جنوری 1888ء-14 ستمبر 1971ء) ایک انگریز کرکٹ کھلاڑی تھا۔وہ ایک چشم پوش کرکٹ کھلاڑی، پیئرسن دائیں ہاتھ کا بلے باز تھا جس نے دائیں ہاتھ سے آف بریک گیند بازی کی۔ وہ پوپلر لندن میں پیدا ہوئے۔
## کیریئر
پیئرسن نے 1922ء کی کاؤنٹی چیمپئن شپ میں ناٹنگھم شائر کے خلاف گلیمرگن کے لیے اپنی واحد فرسٹ کلاس پیشی کی۔  انھوں نے ناٹنگھم شائر کی پہلی اننگز میں 4 اوور بولنگ کی، حالانکہ انھوں نے کوئی وکٹ نہیں لی۔ گلیمرگن کی پہلی اننگز میں، انھوں نے لین رچمنڈ کے ہاتھوں آؤٹ ہونے سے پہلے 9 رن بنائے۔ ان کی دوسری اننگز میں، وہ فریڈ بارٹ کے ہاتھوں ڈک پر آؤٹ ہوئے، اس اننگز میں بارٹ کے 8 متاثرین میں سے ایک بن گئے، کیونکہ گلیمرگن کی ٹیم نے فرسٹ کلاس کرکٹ کے دوسرے سیزن میں 47 پر آل آؤٹ ہو کر ایک اننگز اور 125 رنز سے شکست کھائی۔
### انتقال
14 ستمبر 1971ء کو پورثکول گلامورگن میں ان کا انتقال ہوا۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:گلیمورگن کے کرکٹ کھلاڑی
زمرہ:انگلستان کے کرکٹ کھلاڑی
زمرہ:پاپلر، لندن کی شخصیات
زمرہ:1971ء کی وفیات
زمرہ:1888ء کی پیدائشیں
دیوی پینرین جونز

**دیوی پینرین جونز** (1994ء میں ریکسھم میں پیدا ہوئے) ایک ویلش کرکٹ کھلاڑی ہیں جو گلیمرگن کاؤنٹی کرکٹ کلب کے لیے کھیل چکے ہیں۔ وہ دائیں ہاتھ کے سیم باؤلر ہیں۔ 
## کیریئر
پینرہن جونز نے شارپشائر کے ایلیسمیر کالج میں جی سی ایس ای اور اے لیول لینے سے پہلے ریکسھم کے یسگول بودھیفریڈ جونیئر اسکول اور یسگول مورگن لیوائڈ میں تعلیم حاصل کی جہاں انھیں کرکٹ اسکالرشپ کی پیشکش کی گئی۔ جونیئر اور سینئر سطح پر برمبو سی سی کے لیے کرکٹ کھیلی اور انڈر 11 سے لے کر سینئر ٹیم تک ہر سطح پر ویلز کی نمائندگی کی، جو مائنر کاؤنٹیز کرکٹ چیمپئن شپ میں کھیلتی ہے۔ پینرہن جونز کو ستمبر 2014ء میں پیشہ ورانہ معاہدے کی پیشکش سے پہلے 2013 ءمیں گلیمرگن کی اکیڈمی کے لیے منتخب کیا گیا تھا۔ انھوں نے جولائی 2016ء میں پاکستان اے کے خلاف فرسٹ کلاس میچ کھیلا۔ پینرہن جونز کو گلیمورگن نے 2016ء کے سیزن کے اختتام پر ریلیز کیا تھا۔  وہ 2017ء کے سیزن کے دوران چیشائر کاؤنٹی پریمیئر لیگ میں بوڈن کرکٹ کلب کے لیے کھیلے۔پینرہن جونز نے برمنگھم اور ڈسٹرکٹ پریمیئر لیگ میں وومبورن سی سی اور شریوسبری سی سی کے لیے بھی کرکٹ کھیلی ہے اور چیشائر میں میلر بریگنز کرکٹ لیگ میں مالپاس کرکٹ کلب کے لیے کئی میچ کھیلے ہیں۔

## مزید دیکھیے
* کرکٹ
* فرسٹ کلاس
* گلمورگن کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:گلیمورگن کے کرکٹ کھلاڑی
زمرہ:ویلش کرکٹ کھلاڑی
زمرہ:ریکسہیم کے کھلاڑی
زمرہ:بقید حیات شخصیات
زمرہ:1994ء کی پیدائشیں
اعجاز میر (اداکار)

**اعجاز میر** (پیدائش: 1 جنوری 1978) ایک پاکستانی ٹیلی ویژن اداکار ہیں، جو اردو اور ہندکو ڈراموں میں نمایاں کردار کرنے کے باعث جانے جاتے ہیں۔

## ابتدائی زندگی / کیریئر
اعجاز میر 1 جنوری 1978 کو لاہور، پاکستان میں پیدا ہوئے۔ انھوں نے اپنی شروعات ٹی وی ڈراموں سے کی۔ 

انھوں نے متعدد اردو اور ہندکو ڈراموں میں کام کیا، جن میں سِراب سائے، فاصلے کے درمیان، *پک ڈنڈی* ، *اجنبی راستے اجنبی منزلیں*، *انھی پتھروں پر چل کے* ، *چنگاریاں*، *واپسی*، *اُمَنگ*، *نورِیْنا*، *فاصلہ* ، *دیلیز* ، *ساویرا* *اور دنیا پور* شامل ہیں۔

اعجاز میر نے *کھیل*، *نفرت*، *ادھی بِیا وفائی* جیسے ڈرامے نمائش پائے۔

### اعزازات اور شناخت

* پی ٹی وی کی طرف سے “بہترین اداکار” کا اعزاز ملا ہے برائے ڈراما *پچھتاوا۔* 
* فخرِ پشاور ایوارڈ اور *پاکستان ایکسیلنس ایوارڈ*

## حوالہ جات
جامع مسجد (بارباڈوس)

**جامع مسجد یا جمعہ مسجد**، برج ٹاؤن (بارباڈوس) میں واقع ایک مسجد ہے۔
## تاریخ
1949ء میں وہ 622 مربع میٹر زمین خریدی گئی جہاں آج مسجد قائم ہے۔ یہ مسجد محمد یوسف دیگیا نے تعمیر کرائی۔ مسجد کا باضابطہ افتتاح 26 جنوری 1951ء کو ہوا۔ 1980ء کی دہائی کے وسط میں مسجد کی توسیع و تزئین نو کا کام شروع ہوا جو دہائی کے آخر تک مکمل ہوا۔
### معماری
یہ مسجد ملک کی سب سے بڑی مسجد ہے۔ اس کی تعمیر مقامی مونگے کے پتھروں سے کی گئی ہے، جبکہ اس کی سجاوٹ میں ستارے کی شکل کے ڈیزائن والے بلاکس استعمال کیے گئے ہیں۔ مسجد کی سبز شیشے والی کھڑکیاں جرمنی سے منگوائی گئیں۔ 1951ء میں جب مسجد پہلی بار کھولی گئی تو اس میں 95 نمازیوں کی گنجائش تھی، لیکن 1980ء کی دہائی کی توسیع کے بعد اب یہ 528 نمازیوں کو جگہ فراہم کرتی ہے۔

### آمد و رفت
یہ مسجد بندرگاہِ برج ٹاؤن کے مشرق میں پیدل فاصلے پر واقع ہے۔.

## حوالہ جات

## بیرونی روابط
* 

زمرہ:بارباڈوس میں مساجد
زمرہ:1951ء میں مکمل ہونے والی مساجد
زمرہ:برج ٹاؤن کی عمارات و ساخات
زمرہ:بارباڈوس میں 1951ء کی تاسیسات
زمرہ:ویکی ڈیٹا پر موجود متناسقات
مسجد جومایا

**مسجد جومایا** بلغاریہ کے شہر پلوودیف (صوبہ پلوودیف) میں واقع ہے۔ یہ مسجد 1363 سے 1364 کے درمیان تعمیر کی گئی۔ پندرہویں صدی میں سلطان مراد اوّل کے عہد میں پرانی عمارت کو منہدم کر کے موجودہ مسجد تعمیر کی گئی۔ 

## حوالہ جات

زمرہ:جامع مساجد
زمرہ:چودہویں صدی کی مساجد
زمرہ:گنبدوں والی مسجد کی عمارتیں
زمرہ:1364ء میں مکمل ہونے والی مساجد
زمرہ:سلطنت عثمانیہ میں 1360ء کی دہائی کی تاسیسات
زمرہ:یورپ میں 1364ء کی تاسیسات
زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
زمرہ:تصویر ویکی ڈیٹا سے ماخوذ
مسجد مدینہ منورہ (بارباڈوس)

**مسجد مدینہ منورہ ** برج ٹاؤن ، بارباڈوس میں واقع ایک مسجد ہے۔ 
## تاریخ
یہ مسجد فروری 1957 میں افتتاح کی گئی۔
25 جنوری 2020 کو بارباڈوس نیشنل ٹرسٹ نے اس مسجد کو ایک تاریخی عمارت قرار دیا۔ 

## حوالہ جات

زمرہ:برج ٹاؤن کی عمارات و ساخات
زمرہ:بارباڈوس میں 1957ء کی تاسیسات
زمرہ:1957ء میں مکمل ہونے والی مساجد
زمرہ:بارباڈوس میں مساجد
مسجد کرشوم

**مسجد کرشوم** (بلغاری: Куршум джамия؛ ترکی: Kurşunlu Cami) جس کا باضابطہ نام کرشوم جامع مسجد ہے، بلغاریہ کے صوبہ پلوودیف کے شہر کارلووو میں واقع ہے۔
یہ مسجد 1485ء میں کارلو علی بے نے تعمیر کروائی تھی اور یہ کارلووو کی قدیم ترین معماری یادگار ہے۔

2014ء میں اس مسجد پر سیکڑوں قوم پرستوں، فاشسٹوں اور فٹ بال کے شائقین نے حملہ کیا تھا، جس میں مسجد کی کھڑکیاں توڑ دی گئی تھیں۔ 

## حوالہ جات

## بیرونی روابط

زمرہ:بلغاریہ میں عثمانی مساجد
زمرہ:1480ء کی دہائی میں مکمل ہونے والی مساجد
زمرہ:1485ء میں مکمل ہونے والی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا پر موجود متناسقات
زمرہ:وکی ڈیٹا پر او ایس ایم ریلیشن آئی ڈی کے بغیر انفو باکس میپ فریم
زمرہ:مضامین جن میں بلغاری زبان کا متن شامل ہے
چوک زبان

**چوک زبان** (چوک: Chuuk) جسے بعض اوقات **تروک زبان** (Trukese) بھی کہا جاتا ہے، آسٹرونیشیائی لسانی خاندان کی ایک زبان ہے۔ یہ بنیادی طور پر مائیکرونیشیا کے کیلولین جزائر میں واقع چوک جزائر پر بولی جاتی ہے۔ اس کے بولنے والے کچھ لوگ پونپے اور گوام میں بھی آباد ہیں۔ اندازوں کے مطابق مائکرونیشیا میں اس زبان کے تقریباً 45 ہزار 900 بولنے والے موجود ہیں۔

## درجہ بندی
چوک زبان آسٹرونیشیائی خاندان کی مائیکرونیشیائی شاخ سے تعلق رکھتی ہے۔ یہ چوکیائی ذیلی گروہ (Chuukic subgroup) کی بولیوں میں سے ایک ہے، جس میں اس کی قریبی رشتہ دار زبانیں جیسے وولیئائی (Woleaian) اور کیرو لینیائی (Carolinian) بھی شامل ہیں۔
## حوالہ جات

زمرہ:ریاستہائے وفاقیہ مائکرونیشیا کی زبانیں
نمیبیا کے قومی کرکٹ کپتانوں کی فہرست

یہ ان تمام کرکٹ کھلاڑیوں کی فہرست ہے جنھوں نے باضابطہ بین الاقوامی میچ میں نمیبیا کی کپتانی کی ہے۔ اس میں آئی سی سی ٹرافی انڈر 19 گیمز اور ایک روزہ بین الاقوامی میچ شامل ہیں۔ مضمون 26 جون 2023ء تک درست ہے۔

## ایک روزہ بین الاقوامی
نمیبیا نے اپنا پہلا ون ڈے 10 فروری 2003ء کو کھیلا۔

## ٹوئنٹی20 بین الاقوامی
نمیبیا نے اپنا پہلا ٹوئنٹی20 بین الاقوامی 20 مئی 2019ء کو کھیلا۔

## آئی سی سی ٹرافی
نمیبیا نے 1993/94ء ٹورنامنٹ میں آئی سی سی ٹرافی میں ڈیبیو کیا

## یوتھ ایک روزہ بین الاقوامی کپتان
یہ نمیبیا کے ان کرکٹ کھلاڑیوں کی فہرست ہے جنھوں نے انڈر 19 کے ون ڈے میں اپنے ملک کی کپتانی کی ہے۔

## مزید دیکھیے
* نمیبیا قومی کرکٹ ٹیم
* نمیبیا کے ٹوئنٹی20 بین الاقوامی کرکٹ کھلاڑیوں کی فہرست
* نمیبیا کے ایک روزہ بین الاقوامی کرکٹ کھلاڑیوں کی فہرست

## حوالہ جات

زمرہ:کرکٹ کپتانوں کی فہرستیں
زمرہ:نمیبیائی کرکٹ کھلاڑیوں کی فہرستیں
زمرہ:نمیبیائی کرکٹ کپتان